APROBACIÓN DEFINITIVA DA MODIFICACIÓN DO REGULAMENTO DO CENTRO DE DESENVOLVEMENTO LOCAL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 18/01/2018)

O pleno do Concello de Cambados, en sesión ordinaria celebrada o 26 de abril de 2016, acordou aprobar inicialmente a modificación do Regulamento do Centro de Desenvolvemento Local do Concello de Cambados (BOPPO nº 15 do 25 de xaneiro de 2016), concretamente a modificación da Exposición de motivos e os artigos 1º, 2º, 4º e 13º segundo a redacción dada polo Concelleiro de Economía, Facenda, Comercio, Industria e Promoción Económica. De conformidade co previsto no artigo 49 da Lei 7/1885, de 2 de abril, Reguladora das Bases de Réxime Local, abriuse un período de información pública por espacio de 30 días para a presentación de reclamacións e suxerencias. Transcurrido o prazo sen haberse presentado reclamación enténdese definitivamente adoptado o acordo ata entón provisional. A modificación do presente Regulamento entrará en vigor no prazo de quince días dende a súa publicación no BOPPO e contra a mesma únicamente cabe recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses a contar dende o día seguinte ao da publicación da presente Ordenanza no Boletín Oficial da Provincia de Pontevedra (artigos 10.1. b e 46.1 da Lei 29/1998, do 13 de xullo, Reguladora da Xurisdicción Contencioso-administrativa). O texto modificado é o seguinte: O Concello de Cambados acordou regular o Centro de Loxístico do Polígono Industrial Sete Pías, denominado a partir da aprobación do presente regulamento como “Centro de Desenvolvemento Local” xunto co Viveiro Industrial na Nave Industrial propiedade do Concello de Cambados na Parcela 52 do Polígono Industrial Sete Pías, en adiante “CDL”. Dentro do CDL deberanse regular os seguintes espazos: Mediante este Regulamento defínense, no Titulo I, fundamentalmente, os elementos esenciais do procedemento para a selección das empresas beneficiarias dos espazos comprendidos no viveiro, e os dereitos e obrigacións das partes no contrato de prestación de servizos a subscribir pola utilización e desenvolvemento da súa actividade no espazo asignado, establecéndose un tempo máximo de ocupación de dous anos prorrogable por outro ano máis para os despachos do Centro de Desenvolvemento Local e un período máximo de 12 meses, prorrogable por outros 12 máis para os locais do Viveiro Industrial. Ademais do Local en Cesión a Asociación de Empresarios do Polígono Industrial do Salnés cos dereitos e obrigacións das partes no contrato de prestación de servizos a subscribir pola utilización e desenvolvemento da súa actividade no espazo asignado, establecéndose un tempo máximo de ocupación de catro anos prorrogable. No Titulo II, regulase ó uso das aulas de formación e a sala de xuntas, o seu uso por parte das empresas existentes no viveiro de empresas, por parte doutras empresas interesadas en alugar as aulas para impartir formación, asociacións veciñais, de xuventude, ou de calquera tipo, e incluso as actividades formativas que queira impartir o propio Concello de Cambados.1. O presente Regulamento ten por obxecto regular o funcionamento do VIVEIRO de Empresas do Concello de Cambados, que comprende o proceso de selección das empresas e o contrato para a utilización dos espazos adxudicados e o Local en Cesión a Asociación de Empresarios do Polígono Industrial do Salnés.2. A relación de espazos destinados ao uso polas empresas beneficiarias, serán todos aqueles existentes no CDL, segundo a regulación específica de cada espazo.3. En concreto destínanse catro oficinas sitas na planta baixa e primeira do CDL como espazos a alugar de forma permanente e pola duración máxima establecida neste regulamento polos beneficiarios seleccionados, podendo ampliar estas oficinas a unha oficina de uso compartido con 4 despachos nunha das aulas de Formación en caso de que a demanda destes espazos así o precise.4. Tamén se inclúe o Viveiro Industrial na parcela 52 do Polígono Industrial Sete Pías.1. O Viveiro de Empresas é unha acción impulsada polo Concello de Cambados co obxectivo de fomentar o desenvolvemento de iniciativas emprendedoras e proporcionar un espazo de xestión e un apoio administrativo ás novas empresas, facilitar o establecemento, arranque e consolidación de novas empresas ou a viabilidade de empresas xa existentes (máximo seis meses dende a súa constitución para o Viveiro Industrial e 42 meses para os despachos do Centro de Desenvolvemento Local) pero que non teñan iniciado a súa actividade (alta en facenda e na seguridade social), para a súa posterior inserción no mercado, favorecéndose aqueles de especial interese social ou estratéxico.2. O Concello cederá temporalmente o uso dos espazos comprendidos no Viveiro ás empresas seleccionadas con arranxo ao disposto no presente regulamento.1.—Para os solicitantes dos despachos no Centro de Desenvolvemento Local: a) O Viveiro está destinado a empresas de nova ou recente creación que vaian desenvolver unha actividade novedosa ou innovadora no Concello de Cambados, debendo ser obxecto de especial valoración no procedemento de selección dos aspirantes a xeración de postos de traballo en Cambados e a diversificación do tecido empresarial do Municipio. Aos efectos do párrafo anterior entenderanse como empresas de nova ou recente creación para os Despachos do Centro de Desenvolvemento Local aquelas constituídas e sen inicio de actividade nun prazo non superior a 42 meses ata a data de presentación da solicitude de instalación no viveiro, ou que aporten compromiso de constituírse como empresa ou darse de alta no réxime de seguridade social de autónomos en caso de que lle sexa adxudicada a oficina no viveiro. A estrutura do capital social da empresa non poderá cambiar durante a estancia no viveiro, en caso necesario o cambio deberá ser aprobado polo Concello de Cambados ou poderá supor a expulsión do viveiro. b) A empresa candidata ha de ser unha microempresa, considerando esta como aquela que ten menos de 10 traballadores e un volume de negocio anual ou un balance xeral anual que non supere os dous millóns de euros, e ademais o seu capital non ha de estar participado en máis dun 25% por unha sociedade que non sexa pequena ou mediana empresa, de conformidade co Regulamento 800/2008 da Comisión Europea ou norma que o substitúa.2.—Para os solicitantes dos espazos no Viveiro Industrial: a) Poderanse acoller no viveiro empresas aínda non constituídas pero que prevexan facelo no prazo máximo de tres meses desde a resolución de acollemento no viveiro, ou empresas constituídas hai menos de 6 meses desde a data de solicitude de acollemento. b) As empresas deberán ter domicilio social e fiscal no concello de Cambados. c) As empresas deberán desenvolver unha actividade empresarial de carácter industrial. d) As empresas deberán presentar un proxecto que avale a súa viabilidade económica e técnica. As empresas poderán estar acollidas no viveiro industrial por un período máximo de 12 meses, prorrogable por outros 12 máis logo de acordo por escrito do xestor do viveiro e da empresa. A estancia máxima das empresas nos despachos do Centro de Desenvolvemento Local establecida no contrato de cesión de uso é de dous anos. No entanto e co fin de apoiar aquelas empresas que necesiten algún tempo máis para a consolidación do seu negocio, poderá incrementarse este prazo, previa petición e xustificación do interesado, ata un ano máis, cunha antelación mínima de tres meses á finalización do mencionado contrato. Estas ampliacións se documentarán en documento contractual modificativo deste extremo. O Local en Cesión a Asociación de Empresarios do Polígono Industrial do Salnés tera unha duración de catro anos prorrogables.” En Cambados. A Alcaldesa. Neiva Ugo Chaghouani Documento asinado electrónicamente.